
Si bo U bai Barranquilla y bo ta 
penia di biahita un dentista, bishita 
e conocido dentista di tur e Anti- 
yanonan: 

LUIS E. GARZÓN 
Dentista 

Miembro de la Asociacion Odon- 
tologica Nacional. 

Gonsultorio: Calle 45 No.43-126. 
Telefono 11-111. 

Residehcia: Tclefono 41-305, 
Barranquilla, Colombia. 

ICETEX TA 
HACIENDO 
ALGO PA E 


ESTUDIANTE 

NAN NA 
COLOMBIA? 



Durante un bishita cu un miem- 
bro di nos redaccion a hasi na Co- 
lombia ela hiba un combersacion 
cu diferente estudiantenan, kende- 
nan ta siguiendo un estudio na 
Colombia cu beca di sea gobierno 
insular o gobiemo central. Pa hopi 
di e estudiantenan aki ta un sacri- 
ficio grandi pa bandona nan isla y 
bai establese nan mes durante di- 
ferente anjanan pa despues bin tra- 
ha na bienestar general y futuro di 
nos comunidad. 

Hopi dj’e estudiantenan aki ta 
completamente di acuerdo cu nan a 
haya e oportunidad pa studia den 
nan mes regio y mas serca di cas, 
pero falta hopi organizacion. Go- 
biernonan a tuma simplemente un 
desicion pa manda estudiantenan 
bai studia na Colombia, pero nan a 
lubida completamente cu e estu- 
diantenan aki lo termina nan estu- 
dio un dia y no tin nada prepaura 
pa nan. 

COMISION. 

Pa tur problema gobierno ta 


instala comision pa studia e caso y 
purba na trece lin solucion, pero 
esaki ta keda na comision y nada 
mas. Semper e comisionnan aki di 
estudio ta worde instala ora cu pro- 
blema presenta. Nos tin pena di 
estudiantenan aki, kendenan ta 
mira nan estudionan sumamente 
scur. Nan tur ta preocupa, pasobra 
nan no ta mira un futuro sigura 
despues di nan estudio na Colom- 
bia. No tin schaal, no tin lugar y 
principalmente nan ta worde ma- 
lamente descrimina en compara- 
cion cu e estudiantenan, kendenan 
a termina un estudio na Hulanda. 
Nan ta puntra nan mes di con nan 
studio ta worde asina abow balota, 
mientras cu ta gobiernonan mes ta 
manda nan bai sigui nan estudio na 
Golombia. Nan ta sigui puntra cu si 
gobiernonan o departamento di en- 
senjanza o personeelszaken no ta 
considera cu Colombia tin bon me- 
diconan, architectonan, ingeniero- 
nan y otro bon expertonan o ta na 
Hulanda y Merca so bo por haya 
nan? Si acaso t’asina di con e me- 


diconan Latino Americano a re- 
sulta asina bon y e hendenan di 
Aruba tin mas confiansa den nan? 
Nos ta haya esaki un desapunto 
enormemente grandi pa e estu- 
diantenan aki, kendenan en berdad 
ta sinti nan futuro na peliger y ta 
mira masha poco oportunidad pa 
nan aki na Aruba o nan lo ricibi un 
suma di baratiyo pa tur nan sacrifi- 
cionan. 

Aki na Aruba nan ta worde 
manda di kashi pa muraya y na e 
diferente departamentonan nan ta 
laga nan sa cu t’awor nan ta hacien- 
do e diferente estudionan pa deter- 
mina exactamente e salario y schaal 
cu nan lo gana y cai aden na mo- 
mento cu nan lo termina nan estu- 
dio y regresa Aruba pa traha. 

Nos tin cu bisa di ta lamenta cu 
moral y esfuerso di e estudiantenan 
ta worde kibra di e forma aki y nos 
ta haci un fuerte apelacion pa Go- 
bernacion haci un estudio mas 
pronto posibel di e problema exis- 
tente. 

ICETEX 

Otro problema cu e estudian-' 
tenan na Colombia ta pasa aden ta 
cu e instituto Icetex, cual instituto 
ta representa e estudiantenan na 
Colombia ta haciendo net nada pa 
nan. Pa cuminsa e dirigentenan ta 
antipatico y ta mustra masha poco 
atencion pa.e problemanan di e 
estudiantenan. 

E estudiantenan yegando Co- 
lombia, un ciudad grandi y stran- 
jo pa nan, no ta worde ricibi y ta 
nan mes mester wak con pa haya 
acomodacion, fix nan estudio y 
haya informacion pa orienta nan 
mes na un pais asina stranjo. Nan a 
contra nos cu esaki ta e desilusion 
di mas grandi di comienso di nan 
estudio. Nan ta sinti nan mes de- 
sespera y bandona, pero principal- 
mente insigur. Antes tog e estu- 
diantenan, kendenan tin mas anja 
na Colombia ta conta nos, cu nan 
ta haya nan placa di beca mas 

3 





rapido, pcro awor cu Icetcx esaki 
ta dura djbuian despues di comien- 
so di un luna. 

Colombia a bira caro (esaki ta 
berdad, pasobra nos mes a expe- 
rien^ie red.), pero gobiemo no ta 
zorg pa ahusta e placa di becanan. 

E estudiantenan na Colombia ta 
biba hopi biaha den situacionnan 
hopi miserable y deplorable y mes- 
ter manda pidi yudansa financiero 
di nan famianan aki na Amba y 
hopi di nan no por, pa purba so- 
brevivi e situacion. 

Na Hulanda e situacion tog ta 
otro, pasobra aya e “Stichting Stu- 
diecommissie Nederlandse Antil- 
len”, ta yuda e estudiantenail hopi 
y ta percura cu esakinan lo sinti 
nan mes mas liher na cas. 

Ariba esaki tambe nos ta pidi 
e gobiernonan haei un investiga- 
cion profundo y mas pronto po- 
sibel. 

“TURISMO” 

E anja aki e temporada di tu- 
rismo (high season) no tabata di e 
faborable ey manera tabata e caso 
di e ultimo anjanan. 

Desde cu Amba a bira un isla 
turistico y turismo a bira e siguien- 
te pilar di nos economia, e turismo 
di Amba a sigui crece anja tras di 
anja. E anja aki esaki a conoce un 
“drop down” basta grandi y ta for- 
ma un preocupacion grandi tanto 
pa gobierno como pa e hotelnan. 

Gobierno di Amba a tuma hopi 
medidanan pa baha e gastonan lo 
mas tanto posibel, pero nos ta kere 
cu henter Aruba ta di acuerdo cu 
algo mester worde hasi pe asunto 
aki lo no bira mas alarmante y 
pone hopi trahadornan nan pan lo 
bin na peliger. 

PREFERA TURISTA 
LATINO AMERICANO 

Nos a hiba un combersacion 
cu director di un empresa local y 
tambe un chauffeur di taxi y nan 
ta di opinion cu tanto gobierno 

100 aña 

dunando 

servicio 


INVENCIBLE 


Pa un bon y bonita regalo, bishita: 

OLGA 

VASQUEZ 

JOYERIA Y RELOJERIA 

Nassaustraat 66 - Aruba, A. H. 

Tel. 2023 • 


como hotelnan ta dedica mucho na 
propaganda Amba na Merca y ac- 
tualmente Europa, pero segun nan e 
mihor turistanan ta bini di pa^snan 
Latino Americano. 

Turistanan Mericano y Europeo 
ta bin cu tour cla y ta gasta masha 
poco den comercio, pero turista- 
nan Latino Americano ta gasta 
masha hopi den comercio y ta 
usa taxinan masha hopi. 

E Latino Americanonan ta cumpra 
mas hopi, pasobra e articulonan 
tanto Americano o Europeo ta mas 
barata cu den nan propio paisnan. 

Latino Americano tin bon mer- 
cado y gobierno y hotelnan mester 
provecha dj’esaki mas pronto posi- 
bel. 


Argentino y Brasileñonan ta conoci 
pa hendenan cu ta gusta biaha y 
awor ta tempo pa Amba bira cono- 
ci den e paisnan aki. 


Algemene Bank 
Nederland N.V. 



Aruba Branch 


Tur dia centenares di Colombia- 
nonan ta viaha pa Europa y Miami 
pa compras y descansa y ta di e 
mercado aki nos mester provecha. 

Nos di Revista Amistad ta su- 
mamente satisfecho cu nos suplica 
a worde scucha y cu e sala di ye- 
gada di nos aeropuerto ta worde 
haci mas priva. Ta lastima si cu nos 
por a lesa comentario den un diario 
local, den cuaJ nan ta critica gobier- 
no pa e paso aki, pero nos ta puntra 
e meneer aki, kende a viaha hopi 
den su bida y si e conoce un aero- 
puerto international cu ta asina 
publico, especi^dmente e sala di 
yegada. 

Nos ta kere cu cualquier hende 
lo sinti nan'mes fastioso cu otro 
hendenan ta mira nan pertenen- 
cianan personal y intimo. 

Nos ta aplaudi cu gobierno a tuma 
e paso aki pa haci e sala di yegada 
mas priva. 


REVISTA AMISTAD 

E REVISTA MAS GRANDI DEN CARIBE 

ta felicita 

TUR TATA CU NAN DIA 




















Pa prome biaha den historia di 
un ceriamen local, cu esaki lo tuma 
lugar den studio di Tele Aruba y 
transnjiti en bibo y directo pa hen- 
ter Aruba. E certamen aki, cual 
anualmente ta worde organisa a bira 
un di e certamennan mas mihor or- 
ganisa y coordina aki na Aruba. 
Principalmente e experiencia ariba 
tereno international cual c orga- 
nisadornan ta posee, a contribui 
enormemente na exito dj’esaki. 

E comision organisador ta traha 
hopi duro pa presenta un program- 
ma bon prepara, tanto pe candi- 
datanan como pa e pueblo di 
Aruba. 

ELECCION MISS EOTOGENICA 

Diabierna 30 di mei lo tumd. 
lugar ná Tele Aruba, eleccion di 
Miss P'otogenica y Miss Smile, den 
studio di Tclc Aruba y transmiti 
en bibo y directo pa henter Aruba. 

Lo bai tin un show bon prepa- 
ra y nos ta sigur cu pueblo di 
Aruba lo distruta di e anochi aki, 
entre lO’or y ll’or di anochi. 

ELECCION FINALDI 
TEEN PRINCESS ARUBA 



Eleccion final di Teen Prin- 
cess Aruba lo tuma lugar dia 
14 di juni venidero y lo tuma 
lugar tambe den studio di Tele- 
Aruba y transmiti en bibo y 
directo pa henter Aruba. E show 
aki lo tuma lugar entre 9’or y 
ll’or di anochi. 

Mescos cu ta e caso di elec- 


cion di Miss Fotogenica durante e 
eleccion di Teen Princess Aruba lo 
bai tin un bon show prepara cu 
actuacion di e mihor artistanan di 
nos isla. 

Nos ta sigui cu e programanan 
aki lo bai tin sintonia total, espe- 
cialmente cu ta pa prome bes cu 
un certamen local lo worde trans- 
miti en bibo y directo na Tcle- 
Aruba. 


5 



Tcl. 24674 
Hcndrikstraat 8 
Oranjcstad, Aruba 



Nos tin camisa, d<ishie, meya, 
lenso, bachi y hopi articulo 
más na prijsnan especial. 

TOTO’S 

antes 

“Mansur Department Store’’ 




ODO^ 


E CORANT PA TUR DIA Q 

E corant cu diariamente ta o&ecebo: 

ACTUALIDAO Dl TUR ISLA ANTILLANO 
NOTICIA MAS IMPORTANTE MUNDIAL 
DEPORTE LOKAL E INTERNACIONAL 
COMENTARIONAN 
ENTREVISTA Y REPORTAHE 
PROGRAMA Dl RADIO Y TELEVISION 

Yama 24333 y abono awe mes riba 

AMIGOE DIARUBA 



PANADERIA 

DEL 

PUEBLO 


PA TUR CLASE DI 
PAN Y BOLO DI CAUDAD 
ACUDI SEMPER NA; 
Cuyabastraat 4 
Dakota - Tcl. 1915 



it’s the 
real thing 













NASSAUSTRAAT 99 



ARVEFA 


Arubaanse Verffabriek N.V. 
Aruba Paint Factory, Inc. 

L.G. Smith Blvd. 144 - P.O. Box 297 
Tel. 22519 

Oranjestad - Aruba (Nath. Antilles) 
Cable; ARVEFA-ARUBA 


Si bo ta trahá, rcnobá of drccha 
kwalkier cdificio; mira promc na e 
firma ku tin e surtido cU mas gran- 
di; 

BOUWMAATSCHAPPU ARUBA 
N.V. 



bma 


BOUWMAATSCHAPPIJ 
ARUBA N.V. 

Druivenstraat 10 — Dakota 
Tel. 1275 

DELINCUENCIANAN TA SIGUI AUMENTA 


Antiyas, pero Aruba en espe- 
cial ta pasando den un temporada 
sumamente dificil pa motibo cu e 
cantidad di delincuencianan ta au- 
menta dia pa dia. 

Nos ta lamenta cu gobierno a 
warda demasiado pa cuminsa 
actua, pero nos ta contento cu por- 
fin autoridadnan di varios islanan 
a bin hunto pa discuti especial- 
mente ariba e problema grave aki, 
cual ta azotando nos islanan. 

Nos isla tabata un isla trankilo, 
na unda un y tur por a biba den paz 
y armonia, pero esaki a cambia 
den e ultimo anjanan. Awor prome 
bo baha for di bo auto bo mester 
sconde tur cos bon, wak si e ta bon 
cera. Mester tene tas o cualquier 
articulo cu bo tin den man bon 
duro sino nan ta core bai cune. 

Ora bo yega bo cas bo mester 
wak bon prome bo drenta cas y 
hopi biaha bo ta haya bo cu e sor- 
presa grandi cu ya e ladronnan ta 
warda bo paden caba. Ya caba hopi 
lamia aki na Aruba a laga pone 
heronan tanto dilanti porta como 
bentananan. 

Ariba beach (playa) bo mester 
warda tur cos bon 9 laga semper 
un persona pa keda cuida bo per- 
tenencianan. Nan ta horta turis- 
tanan, kendenan ta bin cu tur si- 
guransa di por laga tur cos tranki- 
lamente ariba beach, pero ta haya 
nan cu e decepcion di a worde hor- 
ta. 

Anochi turistanan o cualquier 
persona local no por cana trankil 
mas ariba caya o bai di un hotel 
pa otro sin e risico di worde atra- 
ca. 

Tira un bista rond y bo ta mira 
cuanto hobennan ta canando den 


caya, ariba beach y den hotelnan cu 
un cara di matado o bon droga of 
burachi, buscando maldadnan pa 
haci. 

Analizando tur e puntonan aki 
nos ta di acuerdo pa gobiernonan 
cuminsa actua lo mas pronto posi- 
bel y no laga e problemanan aki den 
estudio so y permiti nos islanan 
bira mescos cu cualquier paisnan 
grandi y intrankilo. 


NO POR DIVERTI TRANKIL 
MAS 

Awor a para bira cu no por or- 
ganisa fiestanan mas, pasobra bo ta 
haya cierto chabelitonan, kendenan 
ta play donjonan di cas. Mayoria 
fiestanan awor den cualquier club 


y hasta na cas ta termina den pro- 
blema o bringamento pa motibo 
di hobennan, kendenan a perde tur 
clase di respet. E hobennan aki ta 
cuminsa droga y bebe desde chiki- 
to y no ta preocupa cu otronan si 
ta desea di diverti na un manera 
sano y decente. 

Pronto bo ta haya cu pa moti- 
bo di e hobennan aki e clubnan 
aki mester sera nan portanan cu 
no tin otro entradanan financiero. 

Si no yega un solucion pronto 
pa e problemanan aki, na unda 
semper orden publico ta worde 
stroba, nos ta kere cu gobierno- 
nan mester permiti pa usa guar- 
dianan di seguridad cu arma pa 
stop di una bez y pa semper cu e 
bagamunderianan aki. 



Pa bo fiestanan di cumpleaños, Santa Communion, Bautismo, 
Matrimonio, Anniversario’s, etc. 

“AMISTAD CATERING SERVICE*' 

Catiri 5 - Tel : 24681 (cas) 23450 (trabao) 

No tin competencia ni den calidad ni den prijs. 

IINENTREVISTA Cl HEFE INTERINO Dl 
SERVTCIO INFORMATIVO INSILAR 



Recientemente nos redaccion a 
entrevista e hefe interino cli e Seivi- 
cio Informativo di Gobierno Insu- 
lar, Sr. Albert Eman, tocante e 
actividadnan en general di e de- 
partamento aki. E impresion cu nos 
redaccion a obtene for di e entrevis- 
ta aki ta cu e Servicio Informativo 
ta un departamento sumamente ac- 
tivo manera e siguiente contestanan 
di Sr. Eman na nos preguntanan ta 
revela: 

P. Sr. Eman por a conta nos ta 
kilto ta tur e tareanan y e 
metanan di e Servicio Infor- 
mativo di Gobierno Insular? 

C. Manera e nomber di nos depar- 
mento mes ta indica, nos meta pri- 
niordial ta pa duna informacion na 
pueblo encuanto tur e trabownan y 
proyectonan cu e Gobiemo di 
Amba ta prepara y ehecuta pa bie- 
nestar di e pueblo di acuerdo cu su 
maneho. Claro, nos departamento 
ta trata semper na suministra e in- 
formacion mas completo posible y 
skirbiele den un forma cla y senci- 
llo pa asina tur hende por compren- 
de e contenido di nos comunicado- 
nan di prensa. 

Tambe nos departamento ta 
emplea un fotdgrafo kende ta saca 
foto di tur ocasiopn^ y eventonan 
cu ta tuma lugar dentro di activi- 
dadnan di gobiemo. Nos tin nos 
propio donkere kamer pa revela y 
imprimi nos fotonan. 

Servicio Informativo ta percura 
tambe pa formula y publica aviso- 
nan cu tz mas bien ariba tereno 
di relacionnem publico, manera feli- 
citacionnan y bon deseonan ariba 
dia di obrero, pasco, aña nobo, etc. 

Nos departamento tambe ta ac- 
tua como e contacto entre e medio- 

nan di comunicacion y Bestuurs- 
college. Den practica esaki ta tuma 
lugar ora, por ehemplo, un diputa- 
do ta instmi nos departamento pa 
pasa cierto informacion na prensa, 
radio y television of ora un repre- 
sentante di e medionan ta yama nos 
departamento cu un of mas pregij.n- 
ta pa nos dirigi na cierto diputado- 
nan. 

Ta sosode ademas cu nos depar- 
tamento ta ricibi sugerencianan di 
algun periodistanan cual ta toca 
asuntonan di conferencianan di 
prensa y e fotonan cu nos ta publi- 
ca, of cualquier otro aspectonan di 
nos trabow diario. Nos ta aprecia e 
clase di sugerencianan aki basta cu 
nan ta worde haci directamente na 
nos y no pa medio di un of otro 
corant of emisora. 

Un otro aspecto di nos tareanan 
ta formula recomendacionnan ariba 
ciert^o topiconan cu ta ser manda pa 
nos departamento door di Bestuurs- 
college. Logicamente, nos no por 
-divulga e contenido di nos conse- 


honan ya cu esakinan ta asunto- 
nan interno. 

gicamente, nos no por divulga e 
contenido di nos consehonan ya cu 
esakinan ta asuntonan interno. 

Tambe nos departamento ta 
lesa tur e diarionan local pa asina 
nos por keda na haltura di tur acon- 
tecimentonan cu ta tuma lugar den 
nos comunidad. Cualquier articulo- 
nan di importancia of cu ta conte- 
ne cierto puntonan dudoso pa parti 
di gobierno insular ta ser treci na 
conocimento di e diputado(nan) 
concerni. Segun ta necesario, Be- 
stunrsrollege por dicidi di publica 
cierto correccionnan of aclaracion- 
nan di acuerdo cu e circumstancia- 
nan. 

Pa mantene datonan historico 
encuanto e desarollonan importante 
ariba terrenonan politico, economi- 
co, cultural y social, nos departa- 
mento ta mantene un rel^ord ariba 
kaarchi di tur articulonan ariba e 
topiconan aki. Esaki ta facUita nos 
enormemente pa cumpli cu peti- 
























cionnan di e diputadonan pa su- 
ministra articulonan di corant cu a 
sali publica durante un cierto pe- 
riodo. Nos ta consulta e kaarchi- 
nan ariba cual e titulo di e articu- 
lonan ta worde sóirbi segun topico 
y nos por lesa inmediatamente den 
cual corant di ki fecha tal articulo 
a sali. 

Nos departamento tambe ta 
asisti den preparacionnan di invita- 
cion pa recepcionnan ofreci door di 
Bestuurscollege y ta mantene un 
lista di invitadonan. Hopi otro orga- 
nizacionnan ta haci uso di e lista aki 
pa nan propio recepcionnan ya cu 
Servicio Informativo ta mantene 
copianan extra di e lista en cues- 
tion. 

Un trabow hopi importante cu 
nos departamento ta haci, ademas, 
ta prepara discursonan, “speech”, 
pa e miembronan di Bestuurscolle- 
ge ariba nan peticionnan. Esakinan, 
logicamente, no ta speechnan poli- 
tico, pero speechnan oficial pa ser 


duna na ocasion di aperturanan, 
aniversarionan, etc. 

P. Sr. Eman por a conta nos 
cual ta e medionan cu e Ser< 
vicio Informativo ta emplea 
pa pasa noticianan pa e dia* 
rionan, radionan y television 
local? 

C. Nos tin varios manera di sumi- 
nistra informacionnan pa pueblo via 
e medionan local di comunicacion. 
Nos tin, por ehemplo, e comunica- 
do di prensa, of manera esaki ta ser 
bisa na Hulandes, “persbericht”, of 
na ingles, “pressrelease”. Esaki ta 
un relato por escrito cu nos de- 
partamento ta prepara conteniendo 
e informacion of novedad cu a 
tuma lugar den seno di gobierno. 
Hopi vez nos comunicadonan ta ser 
acompaña pa un of mas portretnan 
cu nos fotografo a tuma di e acon- 
tecimento. 

E bode di Servicio Informativo ta 
reparti e comunicadonan y portret- 


nan mas pronto posible na tur dia- 
rionan, radio emisoranan y Tele- 
Aruba pa asina e noticianan di go- 
biemo por worde publica mas pron- 
to posible. Tambe nos departamen- 
to ta haci uso di e television direc- 
tamente pa duna informacion na 
pueblo. Nos tin un programa sema- 
nal tur dialuna anochi, “Charla di 
Gobierno Insular”, pa 7:45 den 
cual un di nos personal ta trece 
como invitado un hefe di un de- 
partamento insular kende den for- 
ma di un entrevista ta duna splica- 
cionnan di e actividadnan di su de- 
partamento. Esaki ta un proyecto 
di nos departamento pa informa 
pueblo encuanto e funcionamehto 
di e aparato gubemamental. Nos ta 
den proceso di ehecuta e proyecto 
aki y ya nos a presenta na television 
e departamentonan di W.E.B., 
Eilandsontvanger, Institucion pa 
Educacion Fisico y Recreacion y al- 
gun mas. 

Logicamente. un diputado sem- 



GOBIERNO 01 ARUBA 
ta expresa su mihor deseonan 


pa un feliz DIA 01 TATA na tur tata 
dia 15 juni 

Laga nos mantene seguridad 
den nos trafico!! 

per tin e prioridad pa haci uso di un 
di e programanan na television pa 
duna informacionnan adicional 
ariba* cierto proyectonan of activi- 
dadnan di gobierno. Hopi biaha 
esaki ta tuma lugar tambe y ha- 
ciendo uso di e programanan na 
television e diputadonan ta mante- 
ne un contacto directo, pues, cu e 
pueblo en general. 

Servicio Informativo ta haci uso 
di e medio di television pa presenta 
tambe programanan especial cual- 
nan ta worde filma y edita di ante- 
mano door di lios personal cu ayu- 
do di Tele-Aruba y Servicio Infor- 
mativo di Gobierno Central 
(R.V.D.). Por ehemplo, den pasado 
nos departamento a prepara di e 
manera aki e programanan manera 
“Era Nobo di Telefon” y “Era di 
Progreso 1975-1979”. 

Ademas nos tin un otro progra- 
ma na television, pero solamente 
dos vez pa luna, esta cada pasa un 
diadomingo di 7:30 pa 8:00 di 
anochi, pero ariba un topico espe- 
cifico cual ta independencia di 
Aruba, y ta p’esey e nomber di e 
programa ta “Aruba y su Indepen- 
dencia”. Den e programa aki sea e 
consehero general di Gobierno In- 
sular, Sr. Betico Croes, of ediputa- 
do encarga cu asuntonan constitu- 
cional ta hiba palabra y ta comenta 
ariba e ultimo desarollonan den e 
comision insular di independencia, 
e comision Antillano di Trabow of 
e comision di Reino. 

Mi mester añadi cu tur nos pro- 
gramanan na television ta worde 
transmiti simultaneamente pa varios 
radio emisoranan pa di e manera 
aki nos programanan por alcansa 
mas tanto hende posible, especiaJ- 
mente esnan cu na e momento di 
transmision pa un motibo of otro 
no por mir^ television. 

P. Den cual otro forma e Servi- 
cio Informativo ta comunica 
cu pueblo? 

C. Ta dos forma directo ta na dis- 

posicion di BestuurscoIIege of e Ser- 
vicio Informativo pa comunica di- 
recto cu pueblo, esta television, y 
radio ariba cualnan ya mi a elabo- 
ra ariba djé caba, y nos propio pu- 
blicacion cu ta sali cuatro vez pa 
aña. E publicacion aki, entitula 
“Aruba”, ta contene informacion- 
nan mas detaya tocante proyecto- 
nan y tambe otro fotonein cu no a 
ser publica anteriormente door di 
nos departamento. Otro informa- 
cionnan cu no ta presta pa ser pu- 
blica den forma di comunicadonan 
manera, por ehemplo, leynan nobo 
of cambionan den leynan insular, 
ta ser publica den “Aruba” tambe 
ya cu e publicacion aki ta ofrecc 
mas espacio pa skirbi y ta ser man- 
da via post pa cada cas ariba Aruba. 

P. Sr. Eman a menciona den e 
contesta na e pregunta ante- 
rior cu Gobierno Insular tin 
dos medio di comunicacion 
directo na su disposicion, Sr. 
Eman por a duna un acla- 
racion ariba e diferencia en- 
tre medionan directo y me- 
dionan indirecto? 

C. Cu mucho gusto. Cu un medio 
di comunicacion indirecto mi kier 
meen tur medionan skirbi manera 
e diarionan y revistanan. No ta 
posible via di e medionan aki pa e 
voz of imagen bibo di un persona 
ser observa na momento cu ta na 
palabra. Ta unicamente su pala- 
branan y su foto por ser imprimi 
ariba papel y semper e redactor 
di e corant tin e prerogativa di 
scohe su mes palabranan of aña- 
di su propio comcntarionan na 
momento di skirbi den su corant 
of revista. Pa Gobierno Insular y 
su Servicio Informativo ta un medio 
di skirbi directo cu pueblo so e tin 
na su disposicion, csta su propio 
publicacion “Aruba”. 

Na otro banda tin e medionan 
di comunicacion electronico, esta 
radio y television, cu ta ser califi- 
ca como medionan directo. Esaki 


t’dsina pasobra nan ta permiti e 
voz y imagen di e persona na pa- 
labra ser scucha y mira directa- 
mente door di e pueblo locual ta 
un ventaha ariba e medionan di 
comunicacion skirbi. Ta pa e mo- 
tibo aki, pues, gobierno insular ta 
haci uso di programanan scmanal 
na television y na radio. 

P. Si radio y television tin e ven- 
taha di permiti e voz y ima- 
gen ser observa directamente 
door di pueblo, pakico e di- 
putadonan ta tene conferen- 
cianan di prensa na unda nan 
ta pasa informacionnan ver- 
balmente na e representan- 
tenan di prensa, radio y teie- 
vision pa duna tur noticia- 
nan? 

C. Na promer lugar, mi mester 
añadi cu prensa skirbi tambe tin su 
ventaha ariba e medionan electroni- 
co, y esaki ta e hecho cu palabranan 
imprimi ariba papel tin permanen- 
cia y e lector por lesele over cuanto 
vez cu e ta desea. Den otro palabra, 
palabranan lesá cu bo propio wowo- 
nan ta keda den bo memoria mas 
largo cu palabranan scucha un véz 
so na radio y television. 

Un conferencia di prensa ta ofrece 
tambe e poslbilidad pa trata varios 
topiconan den detayes y ta brinda 
e oportunidad pa e periodistanan 
presente haci. preguntanan locual 
no ta posible dcn e programanan 
regular di gobierno. Claro, semper 
e medionan electronico presente na 
e conferencianan di prensa ta haci 
uso di e oportunidad pa entrevista 
e mandatario y graba es^ki ariba 
audio cassette (radio) y video cas- 
settc (television) pa ser transmiti 

directamente despues. Pero, esaki 
ta radio y television solamente y ta 
p’esey un conferencia di prensa ta 
valioso ya cu e ta permiti tur 
medionan un oportunidad igual pa 
comunica cu e diputadonan y di e 
manera aki e noticianan di gobiernb 

ta haya e mas amplio publicacion 
posible. 

P. Nos a yega di lesa algun cri- 
ticanan basta fuerte den 
algun diarionan dirigi na e 
Servicio Informativo encuan- 
to e eficiencia di e departa* 
mento. Sr. Eman por a 
comenta ariba esaki? 

C. Gustosamente. Directamente mi 
kier trece padilanti cu nos departa- 
mento ta un organizacion suma- 
mente activo y eficiente. Pruebanan 
di esaki ta e volumen grandi di in- 
formacion cu nos ta publica, por 
ehemplo, na aña 1976 nos a publica 
un totzd di 186 comunicadonan di 
prensa incluyendo fotos, na 1977 
un total di 308 comunicadonan in- 
cluyendo fotos, na 1978 un total di 
320 comunicadonan incluyendo 
fotos y na 1979 e total tabata 288 
comunicadonan y fotos. Si bo divi- 
di e total di comunidadnan na aña 
1979, por ehemplo, esta 288 door 
di e total di dianan di trabow, esta 
250, den un aña, bo ta haya un ave- 
rahe di 1.1 comunicado pa dia. 
Ademas, durante e añanan 1977, 
1978 y 1979 nos a publica 4 “Aru- 
ba” cada aña cu un total di 32, 44 y 
52 paginanan di informacion, res- 
pectivamente. 

Tambe desde 1976 nos departamen- 
to a percura pa 52 programanan pa 
aña na television y na radio. Fuera 
di e actividadnan aki, nos departa- 
piento ta asisti e diputadonan cu 
varios otro asuntonan. 

Tumando na cuenta tur locual nos 
departamento ta desplega pa infor- 
ma pueblo mas ampliamente posi- 


ble, nos por declara tranquilmente 
cu tur e criticanan dirigi na nos 
departamento no tin base veridico 
y no a contribui nada positivo ni 
na nos departamento y ni na e 
comunidad di Aruba. 

Pero, nos ta biba den un democra- 
cia na unda tin libertad di expre- 
sion cu mester worde respeta pa un 
y tur. E libertad di expresion aki 
ta derecho di tur hende y no di e 
periodistanan unicamente. 

P. Ki plannan Servicio Infor- 
mativo tin pa futuro pa 
expande su funcionnan di 
informa pueblo? 

C. Wel, nos tin algun plannan pa 
trata na establece un sistema pa 
obtene mas informacion y dato- 
nan for di e aparato gubernamen- 
tal y pasa esakinan mas rapido 
posible na e medionan di comu- 
nicacion. Locual nos ta sinti falta 
di dje pa basta tempo caba ta equi- 
po di filmacion di videotape; si nos 
tin nos propio equiponan asina nos 
lo por a prepara hopi mas progra- 
manan especial pa television. Pero, 
en vista di e costo halto di e apara- 
tonan aki y e situacion financiero 
actual di gobiemo, no ta posible 
pa nos por cumpra esakinan den fu- 
turo cercano. Mientrastanto, nos 
por haci uso di e aparatonan di 
R.V.D. pa e meta aki, pero no tur 
ora ya cu R.V.D. mes tin uso pa su 
aparatonan y nos no por stroba nan 
den nan trabow. De vez en cuando 
nos ta haci uso di e equipo di Tele- 
Aruba, pero esaki tambe ta costoso 
y pa e motibo aki nos tin cu limita 
nos programanan especial. 


P. Via cual canalnan e Servicio 
Informativo ta obtene e in- 
formacionnan cu ta ser publi- 
ca? 

C. Nos tin varios manera pa obtene 
informacion. Quizas esun mas im- 
portante pa informacion general ta 
e diputado di informadon. Tur si- 
man mi ta reuni cu nos diputado, 
pa haya tende e decisionan cu a ser 
tuma door di BestuurcoIIege e 
siman anterior y cu tin valor di no- 
ticia. Esakinan ta worde publica. 
Tambe e otro diputadonan ta su- 
ministra informacionnan na nos, 
pero mas bien ariba proyectonan 
especifico cu ta cai bao di nan 
respectivo departamentonan. Lo 
çontrario tambe ta verdad, esta 
cu nos ta yama e departamento- 
nan cu frecuencia pa averigua si 
tin cualquier acontecimento pa 
ser reporta den prensa. 

Nos no ta yama soiamente c 
departamentonan pa informacion, 
pero tambe cu tur e diputadonan 
ta ser comunica regularmente pa 
obtene datonan pa noticia. 

Ademas, e personal di nos departa- 
mento ta mantene un observacion 
continuo di cualquier actividadnan 
den seno di gobierno pa asina nos 
por descubri algo nobo pa mas 
investigacion, y eventual publica- 
cion. 

Den otro palabra, nos ta trata na 
keda na haltura di tur des 2 LroIIo den 
gobierno ya cu nos ta considera nos 
tarea pa ta bon informa pa asina 
nos por haci nos trabow mehor. 



Pa tur servicionán bancario. 

E revolucion di 
mama Teresa 


E soeur Albanés cu pa mas di 30 
anja ta trahando den e miserianan 
di Calcuta y hasta a traha un hos- 
pa moribundonan den e 
tempel di e diosa Kali, ta mira e 
empeño cristian asina: no puntra 
bo mes con pa libra tur e pobernan 
na mundo; cuminsa pa yuda e pro- 
mer cu pasa band’i bo. 

Mama Teresa a gana e premio Nobel 
di 1979. 

Soeur Teresa ta un muher yen di 
lachi; e ta bisti sandalianan kibra; 
lor di 30 anja pasa ela dedica su 
mes enteramente na e moribundo- 
nan yen di yaga, e leprosonan cu 
nan cara desfigura y e recien naci- 
nan cu ta biba den miseria. For di 
anja 1929 e ta biba na Bengala 
(India); e tabata un Soeur cu 
tabata duna geografia na hopi 
alumnonan di high-society. Awor 
e ta bisti un panja senciyo cu un 
cruz rustico. 

Teresa a funda e Misioneronan di 
Caridad, un grupo di Soeurnan cu 
a sigi crese for di 1950. 800 Muher- 
nan, especialmente Hindu ya a haci 
e peticion pa forma parti di e co- 
munidad mientras cu hopi otro 
congregashinan ta perdiendo miem- 
bro y hasta ta worde comenta di 
un crisis di vocacion. 

Cu panja mancha di sanger y sushi 
nan ta traha henter dia. Nan ta 
lucha den un mundo di cancer, ul- 
cera, tur clase di malesa, sushedad, 
caranan cu ta desfigura, mannan 
monstruoso, agonia. 


Nan ta accepta tur e hendenan cu 
otronan a rechasa. Y no solamente 
na Calcuta of India. Na Londen, 
New York, etc. tambe tin hende- 
nan rechasa. Y aya tambe tin 
“Soeurnan di Mama Teresa”. 

Un biaha Teresa a uni su mes 
hunto cu diez mil hoben kende- 
nan a marcha den e cayanan di Mi- 
laan (Italia) na fabor di misionnan. 
¥j marcha tabata tin como meta 
pa e catoliconan coresponde mas na 
e fatiganan di e anunciadornan di 
Evangelio. 

Mama Teresa a saluda e multitud cu 
e palabranan aki: Laga nos tur haci 


nos parti. Boso lo usa boso pianan; 
ami lo usa mi rodiyanan. Mientras 
boso ta cana, ami lo resa pa e paso- 
nan di boso tur. Y ela redra su mes 
na un misa ey banda. 

E Cardinal di Milaan a ricibiele 
na e Arzobispo y Teresa, mientras e 
tabata warda, tabata resa rosario. 
E Alcalde y e hefe di e partido De- 
mocratico a puntrele un biaha: 
“Bo’n ta kere cu e pobernan kier 
libra nan di e pobresa”. Y Teresa 
a contesta: “Prome cu busca e libe- 
racion di e pobernan nos mester 
libra nos mes di e pobresa spiri- 
tual”. 

“Pero Soeur, bo ta enccirna e balor- 
nan social”. “No! Nos ta pone so- 
lamente amor den accion”. 

Despues di e caminata, ela worde 
condecora cu un sorto di medaya. 
“Cuidao, e ta di oro”, un persona 
a bisé”. Mihor nan a duna un hen- 
de cu tin hamber”, Teresa a bisa. 
Semper e ta di biahe. Ela funda un 
cas na Yemen, na unda pa 800 anja 
no a traha ningun Soeur Catolico. 
Ela funda un cas tambe na Vene- 
zuela, Austria, Tanzania, Ceylán, 
Bangla Desh y Gaza na Israel. 
Ora e mester biaha pa Gaza e 
mester cambia su panjanan pa un 
panja bordá blauw riba un fondo 
blanco; parce cu e ta bisti na e 
bandera Israelita. Asina ta cu e tin 
un panja special pa Gaza. 

E sandalianan semper si ta mesun; 
e velo y rosario tambe. 

E no ta hiba nada; e ta come pan y 
fruta y e ta saluda estilo indjan cu e 
mannan hunto: “Mi curason y mi 
mente ta uni nan mes pa saluda 
bd, Ruman”. Despues e ta sonrei. 
Ken e ta? 

Ela nace dia 27 augustus 1910 na 
Skopje. Su tata tabata un “ten- 
dero”. E1 a lanta den un ambiente 
di civilizacion. Un dia ela tende nan 
papia di India, como un realidad 
humano complicá. Algun jesuitanan 
Jugoslavo, entregá na e trabow 
apostolico na Calcuta, a skirbi carta- 
nan doloroso na Skopje, den cual 
nan ta conta di e necesidadnan ur- 
gente, di e necesidadnan pa auxilio. 
E futuro Teresa (e lo eligi e nomber 


aki como senjal di admiracion pa 
Sta. Teresita, e obediente), tabata 
yama ainda Inés Gonscha Boya- 
schiu. E tabatin 18 anja. Semper un 
persona ta encontra su camina door 
di un encuentro casual of inespera. 
Door di e cartanan aki di peticion 
pa ayudo, Inés a bira Teresa. Ela 
dicidi di bira Soeur. Y elahaciesey 
na necesidad di e época: scogiendo 
un congregacion cu ta aparece 
como vanguardia solamente paso- 
bra dunamento di les na India ta 
contempla den su plannan di tra- 
bow evangelico. 

Ta e Soeuman di Loreto, kende- 
nan a lanta na Irlanda na cuminsa- 
mento di 800 y cu desde 1841 ta 
na India. Teresa, cu tabatin poco 
trabow ainda cu inglés a worde 
nombrá profesora na St. Mary 
High School na Calcuta. Di pro- 
fesora den geografia ela bira direc- 
tora. Su alumnonan tabata perte- 
nece na e mihor famiyanan di 
Bengala. Anja 1928 a pasa. E edi- 
ficio di e Reverendo Mamanan ta di 
puro estilo colonial, confortable y 
luhoso. Antes ta e gobernador Bri- 
tanico tabata biba eynan. 

Teresa tabatin 36 anja ora e razon- 
nan di e pobernan, tur presente y 
te n’e momento ey mudo den nan 
interior, a cuminsa grita pidiendo 
amor. Pero no ta asina cu e grito- 
nan aki a obliga e Soeur pa sinta 
den catedral ora e alumnonan sali, 
pa traha plannan detaya pa reden- 
cion social di mundo. 

Teresa no ta planea papiamento y 


mas papiamento, sino cu e ta obli- 
ga su mes pa accion. 

E no ta delega e accion na revolu- 
cionn^in futuro, mezclá cu politi- 
ca. E ta eligi e pobeman pa nan mes 
y ta carga e peso hunto cu nan. E 
kier cuminsa cu su propio funda- 
cion. E ta haci un peticion na obis- 
po pa bgmdona e convento pa e bai 
cana su so y biba cu e miserable- 
nan. E consegracion di e Irlandes- 
nan a keda babucá, hasta na yega na 
e polemica. E obispo a purba gana 
tempo; ela skirbi Roma. Na Roma 
tabat’in uu Papa comprensivo. Dia 
7 augustus 1948 Pio XII a aut^jriza 
Teresa pa duna su mes na e pober- 
nan. 

Pa poco placa e Soeur a campra un 
bisti blanco. Ela bisti sandalia y a 
lansa su mes na un aventura na Cal- 
cuta, sin sa unda e lo dmmi, ni kico 
e lo come. Pero e ta dicidi di sirbi 
Cristo disfrasá di miseria den e 
cayanan mas abandoná. 

Despues a worde bisa di dje: Tere- 
sa cu ta desprecia e servicio di e 
riconan y ta scoge e servicio di e 
pobernan, no ta considera e pro- 
blema di ayudo den su comple- 
hidad. Lo e ta aterrorisá of podiser 
aplastá. Contrario, e ta considera 
e singular, e individuo, e santuario 
cu ta biba den djé. Y e ta aplica, 
door di su instinto di amor, un re- 
ceta cu lo resolve tur problemanan 
social si tur hende aceptele. Pues e 
no ta sinta reflexiona con pa yuda 
tur e leprosonan, sino e ta cuminsa 
yuda e prome leproso cu e topa; e 

no ta pretende di keda cerca tur e 
moribundonan bandoná — y na Cal- 
cuta bo por mira nan nochi y dia 
riba a aceranan — sino e ta dedica 
su mes na esun cu ta drumi den su 
bondro sushi ora e pasa.i. 

Cada un ta su senjor. Y e ta trata- 
nan na rudia. Y e ta hari cu nan, 
pasobra stima ta procura gloria. 
Mama Teresa, bisti na blanco, a 
haya hopi experiencia como ver- 
pleegster. E sa unda pa pone su 
mannan si e curpanan ta infecta y 
tambe e por instrui muchanan ban- 
dona. E ta habri scolnan den aire 
liber, skirbiendo den tera. Pasco di 
anja 1948 e tabata su so, morto 
cansá. Tambe ela ripara ki camina e 
pobernan tin cu recore pa busca ali- 
mento. E tambe ta recore entre 
centenares di miyonan di hende- 
nan bandona cu ta busca tur cos: 
cuminda, bebida, panja. 

E tentacion pa bolbe na e palacio 
di e gobernador unda e Soeurnan 
ta canta cu cuatro st^m e laude- 


nan Eterno, ta empuhe hopi biaha. 
E temperatura di Calcuta tin biaha 
ta mas cu 46 grado y e humedad 
ta supera e 95 grado. E panjanan 
ta pega na bo curpa, bo ta sinti e 
invasion di e sushedad. Y tur cos ta 
sushi, usá y sodá. Teresa ta wanta 
tur cos, e ta aleha tur pensamento 
den nomber di esnan cu no ta bai 
pidi, pasobra nan no por sali sunu; 
di esnan cu no ta come pasobra nan 
no tin forsa mas. 

Te cu un dia - un funcionario di e 
gobiemo Hindu, cu a reflexiona 
riba e figura ey na blanco entre e 
caranan flaco, a ofrecele un cas. 
Un cas ta bal un reino na e Calcuta 
cu e curpanan carente di lus y aire. 
E ta un local den e ultimo piso di 
un edificio na Creek Lane. Dia 19 
maart 1949 Teresa a ripara cu un 
hoben Hindii di 19 anja tabata spe- 
ré. Ela reconocé; tabata su alumna 
entre e Irlandesnan. E ta bisti cu un 
shimis luhoso y e ta procede di un 
famiya rico, cu un futuro briyante. 


Tambe ela pidi pa uni su mes cu su 
ex-maestra, kende a bai biba cu e 
pobeman. Ela pidi un panja mes- 
cos, un reglamento y un trabow. 
E datonan a cuminsa. E comuni- 
dad religioso di Mama Teresa a 
worde aprobá dia 7 oktober 1950, 
nan tabata 12 Soeur. A worde esta- 
blece 4 puntonan pa e comunidad 
nobo: pobjresa estricto, obediencia, 
castidad y dedicacion unico y com- 
pleto na e pobernan sin e minimo 
recompensa. E aspirantnan ta dedi- 
ca 6 luna pa sinja e trabow di e 
misioneranan profesa y nan ta sinja 
ingles. Despues nan ta tuma 6 luna 
m'as pa sinja e principionan di e 
bida interior. Imediatamente des- 
pues ta bin e noviciado, cu ta'dura 
dos anja, durante cual no solamen- 
te nan ta sigi e estudionan di teo- 
logia, Santa escritura, historia di 
Iglesia y e reglanan di e comunidad, 
sino cu nan ta dedica nan mes 
tambe na e trabow den e bario- 
nan pober, unda bo ta enfrenta e 

realidad cara a cara. Teresa ta vigi- 
la di cerca e mucha muhernan cu 
kier sigi su filanan, mandandonan 
dia y nochi entre e filanan di e des- 
heredadonan. E ta bisa: Hende ta 
e medio cu cual nos ta expresa nos 
amor pa Dios”. E novicianan ta 
haya masha poco cos: dos panja, 
un cos pa warda panja, sandalia, 
un colchon, cusinchi y lakens. 
Tambe nan ta haya habon den un 
paki cigaria, y un tayo cu un tapa. 
Tur cos, excepto e colchon, ta pas 
perfectamente den un baki mimera. 
E baki ta, tambe un simbolo: e 
misioneronan di caridad ta laba e 
panjanan di e pobernan na man, 
nan ta habonanan y ta desinfecta- 
nan di tur posibel parasitonan. 

Tur ta worde poni den baki cu e 
ta cana cuné, hunto cu e number, 
un cruz pintá. Cada soer, cu un 
equipo senciyo manera esaki, ta 
kla pa sali den mey ora. Tambe e 
ta haya un macutu cu alimento pa 
yuda e pobeman y hambrientenan 
cu e por topa na camina. Nan ta 
lanta 4.30 mainta y nan ta ter- 
mina e dia cu un ora di adoracion. 
Esnan cu ta reclama nan cu pa hopi 
cu nan ta hasi nan lo no resolve e 
problemanan di India y di mundo; 
nan ta responde nan cu un sonri- 
sa. 

Den e decada di 50 e soeurnan di 
Teresa a enfrenta tur tema. A nace 
e refugio di e moribundonan. Tere- 
sa no sa mas unda pa pone e mori- 
bundonan. Y e no sa mas con pa 
yuda tur esnan cu a worde nengá 
door di hospitaalnan. E no por 
acepta cu nan ta muri den aire li- 
ber, sin un bos di aliento cu ta laga 
nan sinti cu nan ta obheto di amor. 
Pero unda pa pone tur e criatura- 
nan cu ta na final di nan existencia? 
Apesar di ta catolico, yiu di un reli- 
gion absolutamente minoritaria na 
India, e tabatin e coraje di pidi per- 
miso pa aloha su moribundonan 
den e dormitorio destina pa peregri- 
nonan, pegá cu e tempel di diosa 

Kali. Tabata un audacia nuncapen- 
sá. 

Su peticion a worde scuchá. E 
camanan di e moribundonan a 
worde colocá cerca di Kali. Am- 
bulancenan, autonan y hasta ga- 
retiya tur dia ta trece curpansin 
moribundo eynan. 

E soeurnan ta labanan, y ta duna 
nan e remedinan necesario. 

Den muraya tin un estatua di 
Birgen Maria di Nazareth, den e 
tempel di e Diosa negra. Riba su 
cabes e tin un corona, trahá di e 
hopi renchinan di dede cu e mu- 
hernan den e ultimo refugio aki, 
tin bisti. Teresa mes kier a pone ey 
banda. Ela bisa: “Nan no tabata 
tin nada riba mundo, y nan a re- 
gala e Mama di Dios un corona di 
oro”. 

Na e cueyo di e Birgen ta luci tam- 
be un medaya di oro, obsequia na 
Teresa door di e gobierno Hindu. 
Tanto e obranan como e misione- 
ronan dia pa dia ta crece: dispen- 
sarionan pa leprosonan, asilonan, 
casnan pa muchanan of babynan. 
Teresa ta bisa: “Semper tin un 
cama mas pa un mucha mas”. 
Un dia pa áman e Soeuman ta 
dedica nan mes na oracion, nan ta 
resa incansablemente. Di diferente 
parti nan a haya ayudo. Nan por 
çonta riba algun equiponan mo- 
derno di promer auxilio, frigidaire 
etc. Gobierno a ofrece Mama Te- 
resa un tren permanente: e por bia- 
ha unda y ki ora cu e kier. 

Na maart 1936 a nace tambe e 
“Soeurnan di Caridad”. E red 
internacional di e auxilionan di 
Teresa a bira mas grandi. Cada na- 
cion tin un centro. Entre e coo- 
peradornan di Mama Teresa, sola- 
jnente 10 ^/o ta catolico. Pablo 
VI a yega India. E luna di decem- 
ber 1964 a transcuri. Saliendo di 
Bombay, despues cu e di 38 Con- 
greso Ecuaristico Internacional a 
termina, ela ordena pa regala na 
Mama Teresa nan auto blanco pa 
yudele den su mision universal di 


amor”. E auto ta un Lincoln, 
obsequiá na Papa door di e norte- 
americanonan. E ta costa 5.500 
dollar. 

Mama Teresa no tabata presente 
ora Pablo VI tabata papia di dje. 
Ela bai si pa miré entre e peregrino- 
nan, pero na caminda ela topa dos 
moribundo y ela keda pa yudanan. 
Ora ela haya e auto, Teresa a rifele 
como prome y unico premio di un 
loteria. Asina e auto di e Papa a 
cai den man di un Hindii. Asina 

Teresa por a aumenta e cantidad 
di camanan, remedi etc. 

Dia 6 januari 1971 Papa a yamele 
pa entregé e 15 miyonnan di e 
Premio di Paz Juan XXIII. Mesora 
e miyonnan di e premio a worde 
destiná pa e pobeman, invalidonan, 
enfermonan y moribundonan; 400 
famiyanan di leprosonan a haya 
cas, a worde traha scoolnan etc. 
Na Calcuta so tin 40 mil leproso. 
Na henter India tin 3 miyon. E 
promer plan tabata pa traha un 
ciudad pa leprosonan só, y kende 
lo por hasi esaki mihor cu Teresa. 


Pa tur celebrashon bo 
mester di e 
Champagna di Cerbez 



Cambia e bleki y tapanan 


pa: 

REFRIGERADOR 
STOOF - TELEVISION 
MIXERS - BLENDERS 
CASSETTE-PLAYERS 
RADIO AM/FM - DOMINO 
etc. etc. na 

MANSUR EXCHANGE CENTER 
Elleboogstraat 15 

Un bleki tin e valor di un plaka y tres 
tapa ta valido pa cinco cent. Bo por 
cambia nan pa vale tambe, te v^ra cu 
bo tin e cantidad rcqueri pa e regalo 
cu bo kc, of bo por paga pa e dife- 
rencia cu falta. 

BEBE 

MILLER HIGH LIFE. 

SABOREE 

y coopera pa tene Aruba limpi 








Su aventura continuo na caridad ta 
hasi tur cos. Tambe e 200 mil 
muhernan di Bangla Desh, violá 
pa e soldanan pakistan y repudiá 
door di e lanto famiyanan, a en- 
contra cerca e soeuman campe- 
sino afecto y un hogar. Pa Teresa 
tur cos ta logico y normal. Den 
un entrevista a worde hasi algun 
pregunta na Mama Teresa: 

— Bo tabatin algun momento di 
duda? 

— “Sigur. Pero mi conoce e se- 
creto pa obra: no lanta bo cabes 


nunca di mas, nunca perde bo 
tempo door di sinta scucha y dis- 
cuti cu otronan. Semper bo mes- 
ter ta activo. Ta na e momento ey 
bo tin cu yuda e persona. E resto 
no ta interesa nos”. 

— Con pa convence hubentud cu 
revolucion mester ta un di e fra- 
ternidad? 

— No ta suficiente pa bisa esaki, 
si e hobennan no ta educá pa e 
sacrificio y radica den e condicion 
aki . 

— Concretamente, den e tempo 


Gran eleccion "TEEN PRiNCESS 
ARUBA 9'or - ll'or p.m. 
via tele-Aruba dia 
14 juni 1980 

aruba 

SABORIA BO CERBEZ 
PREFERI 
A M ST E L 
E CAMPEON Dl TUR 
TEMPO 


TA FELICITATUR TATA ARIBA NAN DIA 


aki kiko nos por hasi pa husticia 
worde estableci? 

— Stima naturalmente. Pero e 
amor aki mester nace den famiya. 
Si den famiya falta e educacion 
aki, ta imposibel pa pensa riba e 
otronan . 

— Den e siglo aki, kendenan ta e 
figuranan grandi na cual por hasi 
referencia? 

— E personanan mas grandi cu por 
worde indicá ta e pobernan. E po- 
ber tin e mayor capacidad pa stima 
y por sinjé esey. 

— Y kiko bo ta opina di e dismi- 
nucion di vocacionnan sacerdotal? 

— No por ta di otro manera, ya 
cu nos Congregacionnan no ta 
nada mas cu un desafio . 

— Y e pastornan cu ta bandona 
Iglesia? E obisponan tin falta? 

— No! Nan ta bandona Iglesia, 
pasobra nan a bira profesional y 
no ta resa mas . 

— Mama Teresa, bo tin sed awor. 
Bo ta acepta un koppie thee? 

— Danki, pero m’a bebe un glas 
di awa caba awe mainta. 



TAKE AWAY 


SERVICE 
TeL 8215 


Enfirente di Youth Boutique 
deii curazon di 


I e pueblo di Sta. Cruz 

SHEILA LOPEZ 



TEEN PRINCESS 1979 TA 
CONTRA TUR CLASE D1 
DEXRIMINACION 



Sheila Lopez a nace bow di e 
signo di Tauro pa ser exacto dia 21 
di mei 1962. 

Anja pasa durante e certamen 
di Teen Princess Aruba den Con- 
corde Hotel ela keda corona como 
ganadora di e titulo aki. Ganando e 
corona aki ela haya e derecho p’a 
representa Aruba den e certamen di 
Miss Teenage Intercontinental, 
mundialmente conoci. Durante e 
certamen aki Sheila a ocupa e pues- 
to di 4a finalista y tambe a ricibi e 
titulo di Miss Fotogenica di dicho 
certamen. Sheila ta un di e poco 
representantenan di Aruba cu a 
yega di ocupa un puesto asina. 

Como Teen Princess Aruba, 
pero principalmente door di Miss 
Teenage Intercontinental Sheila a 
haya hopi experiencia, ela sinja 
conoce mas hende y especialmente 
nan caracter. Tambe ela bira hopi 
independif*nte. Especialmente e ta 
orguyoso di a haya e oportunidad 
p’a representa Aruba. 

Sheila semper ta sigur di su mes, 
pesei ela comenta na nos cu e tin di 
gradici su mes na promer lugar cu 

ela yega asina lew. 

E ta gusta musica di nos na 
prome lugar, pero tambe musica 
disco. 

E ta acepta di'ta hopi consenti, 
especialmente door di su tantanan. 

Sheila actualmente ta practica 
ballet y esaki ta yude masha hopi 
den mEintenimiento di su linea, 
pasobra e ta come normal y ta gusta 
cumindanan crioyo, manera soppie 
y comcomber. 

E tin un confiansa grandi den 
su mama y e ta stima su mama mas 
cu tur otro hende. Su mama tambe 
tin hopi confiansa den dje. 

Sheila ta admiti di tin hopi ad- 
miradoman, pero e no tin ningun 
mucha homber. E homber di su gus- 
to mester ta un homber completo, 
es decir tanto den comportacion 
como bistimento. E no mester tin 
bon tipo, pero mester tin un bon 
chracter. Placa no ta hunga un fac- 
tor importante pe. 

Sheila ta contra relacion sexual 
prome cu matrimonio, pasobra e ta 


di opinion cu pesei ta existi matri- 
monio, pa un pareha por disfruta 
di tur clase di intimidadnan. 

Su deseo di mas grandi ta, e ta . 
kere cu esaki ta deseo di tur hende 
muher tambe, pa casa y di tin yiu- 
. nan. 

Sheila ta completamente contra 
cualquier descriminacion. Tur 
hende pe ta igual, sea cu e ta blan- 
co, preto, pober, rico etc. E ta di 
opinion cu mester trata pa forma 
un comunidad feliz. 

E ta di opinion cu amor ta un 
costumber entre dos persona y cu 
no ta existi e berdadero amor cu 
hopi hende ta papia di dje. 

Por ultimo e ta desea tur e 
candidatanan tur clase di exito. E 
ta conseha nan pa ta sigur di nan 
mes y sea sportief durante e cer- 
tamen, pasobra ta un so por gana 
e corona y pa esun cu sali eligi 
Teen Princess Aruba pa haci tur su 
posibel pa representa nos isla bon. 
Tambe e ta gradici un y tur kende- 
nan a coopera y a acepte como 
Teen Princess Aruba 1979. 

STRUCTURA ESTATAL 
NOBO a ARUBA LO 
MESTER STIMULA 
ACTIVIOADNAN LEGI5LATIVO 


Den e ultimo temponan hopi ta 
ser comenta den tur sectornan di 
nos comunidad tocante e futuro 
estatal di Aruba. Especialmente c 
politiconan di e varios partidonan 
regularmente ta expresa nan opi- 
nionnan cncuanto decentralisa- 
cion, fase transitorio y indepen- 
dencia. Hasta nos por a tende cu na 
aña 1983 e pueblo di Aruba lo bai 
urna electoral ariba un ocasion sola- 
mente, esta pa eligi e 21 miembro- 
nan di Eilandsraad. Considerando 
cu na aña 83 lo no tin eleccion mas 
pa Staten, segun e miembronan 
Arubano di e comision di Reino a 
declara, e 8 micmbronan cu lo re- 
presenta Aruba den Staten e tempo 
ey lo ser escogi for di Eilandsraad di 
acuerdo cu e resultadonan di e elec- 
cion. 

Tambe e politiconan Arubano cu 
ta integrantenan di Gobierno Insu- 
lar y di Gobierno Central a divulga 


varios detayenan di e structura esta- 
tal nobo di Aruba, mencionando, 
entre otro, un corte constitucional, 
nacionalidad, derechonan basico, 
constitucion y varios otro punto- 
nan relaciona cu un Aruba indepen- 
diente. 

No tin duda cu tur e asuntonan 
aki ta importante pa e luturo poli- 
tico di Aruba cual ta den proceso 
di worde regla den e tres comision- 
nan cu ta ocupa nan mes cu e topi- 
conan aki, esta e comision insular 
pa independencia, e comision 
Antillano di trabow y e comision 
di Reino. E comisionnan aki lo 
recomenda den liñanan grandi con e 
structura estatal basico di nos isla 
lo keda forma den e fase transitorio 
y finalmente despues di indepen- 
dencia. Tur recomendacionnan for- 
mula door di e comision di Reino 
lo ser someti na e Conferencia di 
Mesa Redonda na unda e decision- 


nan politico lo ser tuma. 

En preparacion pa tur e cambio- 
nan cu lo surgi den un structura 
estatal nobo pa Aruba, Gobierno 
Insular a establece un departamento 
nobo bao di e nomber di “Legisla- 
cion v Asuntorian Constitucional ’. 
larea di e grupo nobo aki ta pa 
prepara un constitucion y leynan 
nobo pa un Amba nobo cu lo ta 
pará independiente politicamente 
despues. E huristancm den e depar- 
tamento en cuestion ya caba ta 
revisando tur leynan existente den 
Antillas Hulandes pa por determina 
cual di esakinan mester worde cam- 
bia y si mester introduccion di ley- 
nan nobo pa e tuturo structura es- 
tatal di Amba. 

Manera ta conoci, den e conste- 
lacion politico di Antillas actual ta 
Staten tin e poder di trece cambio- 
naji den nos leynan, mientras cu e 
consehero insular (eilandsraad) por 
aproba unicamente ordenimzanan 
insulai' cu ta di aplicacion unica- 
mente den e territorio insular con- 
cemi. Algo cu e dos cuerponan aki 
tin den comun den practica ta cu 
nan ta masha poco poco den trece^ 
cambionan of traha leynan y orde- 
nanzanan nobo pa adaptacion na e 
desaroyonan ariba e vaiáos islanan. 
E resultado ta cu tin centenares 
di leynan y ordenanzanan cu ta 
den buki pero cu ya no ta cumpli 
cu e exigencianan di temponan 


FRANK AUTO PARTS 


Den curazon di Aruba y Santa Cruz 
ta e Autoparts na Aruba y den Caribe 
mihor surti cu Gaskets, Parts y Tires 
pa tur marca di auto na mundo! 

Pasa y bo ta encontra tur loke bo mester 
na Santa Cruz 124A net pariba di Club 
Estrella of yama na Telefon 28071 
Cu mucho gusto nos ta sirbibo. 

moderno y, pues, ni Gobierno 
Central y ni e Gobiernonan In- 
sular por goberna eficientemente. 
Y ta hustamente ariba e situacion 
aki nos kier enfoca atencion y pro- 
pone algun sugerencianan pa meho- 
ra e futuro gobernacion di un Aru- 
ba independiente. 

Tur hende ta na altura cu e 22 
puestonan di Staten y e 21 puesto- 
nan di Eilandsraad no ta trabownan 
“full-time”. Tur e miembronan di e 
cuerponan aki ta personanan cu tin 
nan trabownan diario y ta solamen- 
te na momento di reunionnan nan 
ta presente pa dedica nan atencion 
na e puntonan ariba agenda. Claro, 
tin hopi di nan cu ta prepara nan 
mes di antemano lesando tur e do- 
cumentonan cu a ser mandapanan 
pa asina nan ta na altura di kico ta 
worde papia den e reunionnan di e 
cuerponan aki. 

Pero, kico ta e problema? Como 
e miembronan di Staten y di 
Eilandsraad no tin suficiente tempo 
pa dedica atencion na e trabownan 
di legislacion y como cu nan no ta 
huristanan gradua, un cantidad 
grandi di nos leynan ta atrasa y 
hasta tin di nan cu no a mira un 
cambio desde añanan 30 of 40. Un 
ehemplo ta e ordenanza pa con- 
struccion di cas y edificio cu for di 
su introduccion na aña 1935 a keda 
casi mescos. E ordenanza aki ta 
sclama pa cambionan pa cubri por 
ehemplo trailers y casnan prefab 
pasobra tempo cu e ordenanza aki 
a drenta na vigor Aruba no tabata 
conoce e tipo di construccion aki. 

Un investigacion door di nos 
redaccion ta trece ariba e mesun 
contesta di kende cu nos puntra 
den gobiemo: “No tin personanan 
prepara pa haci e cambionan nece- 
sario”. Consecuentemente, casi tur 
nos leynan y ordenanzanan ta keda 
anticuá. 

En vista di e situacion di poco 
actividad legislativo cu nos ta den 
actualmente, nos kier a trece padi- 
lanti e siguiente recomendacion- 


nan pa asegura cu nos futuro Aruba 
independiente lo ser mehor goberna 
den futuro y su leynan lo keda al 
corriente di e desaroyonan moder- 
no: 

1. Haci algun di e asientonan 
den e futuro parlamento di Aruba 
“full-time”. Lo ideal tabata si haci 
tur e 21 miembronan di e futuro 
parlamento “full-time”, manera 
esaki ta den padsnan grandi, pero 
esaki lo bira algo mucho costoso ya 
cu gobierno lo mester paga e ora 
21 salarionan completo. Den nos 
concepto, considerando e tamaño 
di nos isla, lo ta suficiente si un 
miembro di cada partido politico 
representa den parlamento bira un 
miembro “fuU time” cu un salario 
completo. 

E tarea di e miembronan “full- 
time” lo ta revisa, trece cambionan 
den leynan y formula leynan nobo 
pa asina e aparato gubemamental 
no keda atras den desaroyonan cu 
ta tuma lugar den nos comunidad. 
Nos ta di opinion cu cada partido 
den parlamento mester tin por lo 
menos un miembro cu ta dedica 
su mes na e asuntonan aki pa asina 
e trabow di legislacion por worde 
accelera. Por ehemplo, ora ta 
surgi un situacion den cual a keda 
demostra cu pa fcJta di leynan adcr 
cuado e autoridadnan no por a 
actua mas eficientemente, un of 
mas miembro di parlamento mester 
propone e leynan necesario pa trata 
cu situacionnan similar den futuro. 
Un situacion asina ta e castigo cu 
ley ta prescribi pa traficantenan di 
droga cu actualmente no ta sufi- 
cientemente pisa. Ta visto cu den e 
casonan aki e leynan correspondien- 
te mester worde cambia pa aumenta 
e castigonan drasticamente. 

2. E parlamento nobo di Aruba 
lo mester inclui un oficina aparte pa 
asuntonan di legislacion. Den tal 
oficina lo mester tin ta traha dos 
of tres huristanan cu ta na dispo- 
sicion di tur e miembronan di par- 
lamento. Cualquier parlamentario 


cu ta desea di propone cambionan 
den cualquier ley of cu kier intro- 
duci un ley nobo por acudi na e 
oficina aki y pidi e huristanan pa 
haci e estudionan necesario y pre- 
para e leynan en cuestion. Di e 
manera aki seguramente e activi- 
dadnan legislativo den parlamento 
lo aumenta y e comunidad lo ser 
sirbi mehor. 

Ta asina cu den paisnan grandi 
cada parlamentario tin na su dispo- 
sicion un oficina cu huristanan y 
secretaria kendenan ta traha pa e 
parlamentario exclusivamente. Algo 
asina atrobe ta mucho costoso pa 
nos comunidad chiquito. Pero cu 
nos sistema parlamentario actual 
tin e necesidad pa un oficina pa 
asuntonan di legislacion y mas 
ainda den un futuro Aruba indepen- 
diente, ta comproba door di e nu- 
meroso kehonan y comentarionan 
den pueblo tocante e castigonan 
cu jueznan ta impone ariba perso- 
nanan haya culpable di cierto cri- 
mennan. Y esaki ta djies un ramo di 
ley; tin hopi mas situacionnan cu 
ta sclama pa cambionan di ley, pero 
pa falta di suficiente actividad *Ie- 
gislativo nos comunidad ta keda 
atras huridicamente. 

E unico manera, pues, den cual 
cada ciudadano por sinti su mes 
mas sigur di su derechonan den un 
estado modemo manera Amba ta 
y lo sigui ta.den futuro, ta si nos 
leynan ta worde adapta continua- 
mente na circumstancianam nobo. 
Esaki por ser realisa unicamente si 
nos sistema parlamentario ta ofrece 
su miembronan mas tempo, mas 
oportunidad y e experticio nece- 
sario pa analisa y mehora, na unda 
ta posible, nos leynan na bienestar 
di nos comunidad. 


TUR NOVEDAD TA DEN 

amistad 

BINJA LO POR PROTEHA BO CURAZON? 

E INVESTIGACION AKI TA BISA ’SI' 


Bebemento di binja - e mihor 
manera pa evita atakenan di cura- 
zon? 

Esaki ta^e condusion di e inves- 
tigacion haci na Inglatera door di e 
Conseho di Investigacion Medico di 
gobierno Ingles. 

Analizando estadisticanan ariba 
causa di morto, factoman dietico, 
y otro factornan variable raporta 
door di e 18 paisnan (incluyendo 
U.S.A.) e investigadornan a hanja 
loke nan ta yama un “conexion 
masha fuerte” bebemento di bin- 
ja y e cantidad di mortonan causa 
pa maleza di curazon. En realidad, 
nan estadisticanan hasta ta mustra 
cu binja ta un factor hopi mas im- 
portante den evita problemanan di 
curazon cu tur e anuncionan gran- 
di e vetnan “polyunsaturated”. 

E investigadornan a colecta es- 
tadisticanan ariba cierto factornan 
variable manera humamento di ci- 
garia, comemento di vet, y caloria, 
y e facilidad di hanja cuido medico. 
E ora cada un di e resultadonan a 
ser compara cu e cantidad di morto- 
nan causa door di atakenan di cura- 
zon den e paisnan cu nan a worde 
studia. En efecto, locual e cientifi- 
conan a haci ta tuma un gran canti- 
dad di informacion y regla esaki pa 
revela distinto tendencianan. 

E resultadonan mas significante 
di e estadisticanan tawata e relacion 
den e bebemento di binja y un cu- 
razon sano. 

Di e paisnan cu a ser studia, 
Italia y l^raiicia cu ta paisnan cu ta 
gusta bebe binya, tin pa un margen 
substancial, e incidente mas abao di 
morto causa pa malesa di curazon. 
Di e dosnan aki, e Francesnan ta 
bebe un tiki mas binya (per capita) 

cu e Italianonan —en todo caso, e 
averahc anual den ambos pais ta 
ariba 25 galon di binja pa persona. 
Despues e subimento di e curva 
menos binja ta ser bebi, mas hopi 
atakenan di curazon. Americanonan 
ta na otro banda di e grafico; nan 
ta bebe relativamente masha poco 
binja y asina ta hanja hopi atake- 
nan di curazon. En efecto, di e 
paisnan studia, solamente na Fin- 
landia tin mas problema di atake- 
nan di curazon cu na Merca. 

Trahadornan di binya lo ta en- 
canta di tende cu, segun e estu- 
dio, ningun otro licor y ni cervez 
tin e mes un efecto beneficioso. E 
paisnan cu ta consumi menos can- 
tidad di binja tin e averahe mas 
halto di morto causa pa curazon 
maske cu nan ciudadanonan ta be- 
bedonan di otro bebida. Por ejem- 
pel, ' e Escoses ta nenga binja cu su 
cuminda mientras cu cerbes of 
Scotch whisky ta obtenible, y esa- 
ki por splica e puesto di Escocia 
cerca di e cabez di e lista di malesa 
di curazon. 

Otro resultadonan di e estudio ta 
sigi combina e predecible cu e in- 
predecible. No ta un sorpresa, por 
ejemplo, pa descubri cu humamen- 
to di cigaria ta aumenta bo chens di 
problemanan di curazon. Pero na 
otro banda e ta manera un shock pa 
descubri prueba solido cu e faci- 
lidad di cuido medico, refleha den e 
cantidad di dokternan y nursenan 
per capita, no tin casi ningun co- 
nexion cu e mortonan di curazon 
nacional. Un cos cu si ta yuda, ta 
placa. E investigadoman a hanja un 
relacion fuerte entre un pais su pro- 
duccion economico total y cura- 
zonnan saludable di su ciudadano- 


nan. 

Un aspiracion relativamente de- 
bil a ser hanja cu otro sorto di dieta- 

nan manera comemento di calo- 
rianan y vetnan. E asina hopi 
propaga vetnan “polyunsaturated” 
tambe ta mustra un conexion sig- 
nificante cu un curazon sano. E 
magnitud di e relacion ta consi- 
derablemente menos cu esun di 
binja pero, segun e cientificonan 
e cijfer ainda mester di algun ex- 
plicacion cientifico. Nan ta puntra 
nan mes si “polyunsaturated” no 
por tin, en realidad, un efecto bene- 
ficioso ariba e curazon. Aparte di ta 
simplemente “menos malo” cu otro 
sorto di vetnan, nan lo por en efec- 
to haci e curazon algo bon, como 
sifuera nan ta remedi? 

Te asina leeuw, ningun explica- 
cion convincente a sali for di e 
erccto aparentemente saludable 
di binja ariba curazon. E no ta 
parce di ta relata particularmente 
cu e contenido di alcohol. Maske 
docternan a specula ocasionalmen- 
te ariba alcohol pa limpia e arteria- 
nan di cholesterol, e idea aki no ta 
hanja mucho apoyo dcn e estudio. 
E resultadonan ta mustra claramen- 
tc cu bebidanan fuerte no ta ofre- 
ce e mesun proteccion cu binja. 
E elcmento clave mester ta, pesey, 
algo otro cu alcohol. E investiga- 
dornan ta mustra den nan estudio 

cu “binjanan ta rico den compo- 
nentenan aromatico y otro com- 
ponentenan cu ta dunanan nan un 
caracter distinto — y por ta cu ta 
esakinan lo ta duna e efecto pro- 
tectivo”. 

E investigadornan no ta bisabo 
sali core bai cumpra un botter di 
binja: “Nos descubrimentonan ta 
asociacionnan estadistico sola- 
mente”. Y nan ta concede cu algun 
otro factor scondi por ta responsa- 
ble. Nan ta menciona, por ejemplo, 
cu bebemento di binja ta ser asocia 
na un sistema di bida mas calma, 
maske cu e ta un factor masha difi- 
cil pa analisa. En todo caso, e cien- 
tificonan tin suficiente fe den nan 
evidencia pa kere cu por lo menos 
e ta hustifica mas testnan. E efec- 
tonan di binja bao di condicion- 
nan den laboratorio ariba celnan di 
sanger por ta interesante. 

Niiiguii icsuiiado di iiivcstiga- 
cion asina contrario na loke nos a 
kere cu nos sa — loke nan a bisa nos 
na school y, especialmente, den 
iglesia — lo keda sin hanja critica. 
Ganjamento cu estadisticanan tin 
un historia largo, asina ta cu e in- 
vestigadornan a haci tur lo posible, 
en adelantc, pa evita criticanan di 
nan metodo di estadistica. Por 

ejempel, a ser sugeri cu e averahe di 
morto di atake di curazon no a ser 
bon raporta na Francia; cu e doc- 
ternan Frances ta inclina na califi- 
ca un atake di curazon otro cos. 
Pa e razon aki, e cientificonan a 
hasi nan calculonan cu y sin e cifra- 

I y 

nan Frances pa mira si e ta haci 
algun diferencia; e no a haci ningun 
diferencia. 

Otro criticonan di e estudio a 
propone cu loke ta parce di ta e 
efecto protector di binya por ta en 
realidad e resultado di conoflok 
(cual ta ser usa mas den e paisnan 
bebedor di binja). E posibilidad 
aki tawata refuta pa e investiga- 
dornan di e University of Western 
Ontario. Nan no a hanja ningun 
conexion especial entre e come- 
mento di siboyo y conoflok (e dos 
matanan aki ta relaciona cu otro) 
y morto di curazon. Nan estudio a 
cubri 27 nacionnan den mundo, 
incluyendo e diezochonan ya men- 
ciona. 

Te asina leeuw, e resultado di e 
investigacion a bai bon. E pregun- 
ta awor ta no tanto si e relacion 
curazon/binja ta existi, pero ‘sino 
ta con e ta funciona. E sospecho ta 
cu hopi di e numeroso componente- 
nan organico cu ta duna e binja su 

caracter unico por afecta e naturale- 
za fisico di sanger, haciendo e mas 
facil pa e curazon pomp. Pa e razon 
ey, e cientificonan ta recomenda 
mas investigacion den laboratorio di 
e efectonan especifico di binya 
ariba cuahamento y otro propiedad- 
nan di sanger asocia cu blokmento 
di e arterianan. 

Si, na final, ta posible pa isola e 
ingrediente special den binya cual 
ta bon pa e curazon, e investiga- 

doman tin un aviso special: 

“Nos ta considera casi un sacri- 

legio cu e substancia aki worde iso- 
la. E medicina ta incorpora caba 
den un forma satisfactorio pa e pa- 
ladar (manera tur catadoman lo 
confirma). Nos ta lamenta unica- 
mente cu ainda nos no por duna 
informacion na nos amigonan eiriba 
e ventahanan relativo di binya cora, 
blanco, of rose”. Evidentemente, e 
investigadornan Britanico, fuera di 
ta hombernan di ciencia, tambe tin 
un aprecio pa e bon cosnan den 
vida. 


ADA PERKIN5 FL0RE5 , 

MI55 PUERTD RICO 1978 
Participante na Miss Universo 

y segunda finalista den 
certamen di M.T.1.1979 a 
fayese 

Esaki ta e tristo noticia, cual a 
yega Aruba den e ultimo dianan cu 
a pasa y cu a cai hopi duro serca e 
organisadornan di e certamen di 
Miss Teenage Intercontinental, 
pasobra Ada tabata un candidata 
sumamente simpatica. 

Despues cu Ada a regresa Puer- 
to Rico, e revista mas grandi di 
Puerto Rico, “Angela Luisa”, den 
luna di November 1978 a publica 
e siguiente relato en coneccion cu 
su viahe. Alavez nos mester bisa cu 

Hereby express their best 

m FATHER5 DAY 

to all father’s ^ 

ICE CREAM 
FABRIEK 

ARUBAFURNITURE 
AND MATRESS FACTORY 

Na unda bo ta encontra tur tipo di muebles pa muebla full bo cas y haciele mas bunita ainda. 
Tambe nos ta traha y drecha tur tipo di matras cu garantia di 3 aña. 

Nos ta busca bo matras pa repair mainta y entrege atardi como nobo. 

Prijs pa repair matras di dos persona ta fls. 70,- y un di un persona ta costa fls. 60,—. 

PA MAS INFORMACION YAMA: 

TELEFOON 47684 of pasa na POS CHIQUITO 47 
SEMPER NA BOORDO 

W. Ho Sing Loy 



ARUBA VALVE AND MACHINE WORKS N.V. 
ARUoA HEAVY EQUIPMENT RENTALS N.V. 
GREGORY VAN MEEL PAPER COMPANY N.V. 
KIMBERLY VAN MEEL AGENCIES N.V. 

SAN NICOLAS, HANDEL MAATSCHAPPIJ N.V. 
HOTELCARIBANAN.V. 


Hereby express their best 
wishes for a most happy 

FATHERS DAY 

to all father's 

esaki ta otro prueba di e propagan- 
da, cual nos isla ta ricibiendo cu e 
certamen aki. K organisacion di 
Miss J'eenage Intercontinentai tin 
un canddad grandi di recorte di 
corantnan y revistanan Internatio- 
naJ cu propagandanan turistico pa 
nos isla. 

Xa momento cu nos a tende di 
fayesimcnto di Ada Perkins nos a 
saka e revista aki cu e relato di su 
participacion y viaJie pa publica 
esaki. 

Ada Perkins Flores en Aruba 
PUERTORRIQUEÑA, SEGUNDA 
FINALISTA EN “MISSTEENAGE 
INTERCONTINENTAL” 

Participar en un concurso de 
belleza, nos es una experiencia fácil 
de contar. En primer lugar porque 
hay muchos, muchisimos concur- 
sos, y todos son distintos. Segundo, 
porque no hay un concenso general 
de la belleza en el cual basarse para 
la comparación. 

Sin embargo, hay algunos que le 
dan prioridad al valor del intercam- 
bio cultural y, yo diria que resultan 
ser los que más disfrutan las parti- 
cipantes. El concurso de Miss Tee- 
nage Intercontinental en Aruba es 
uno de ellos. 

Desde que llegé fui recibida con 
innumerables atenciones y con una 
hospitalidad y un trato tan cariñoso 
que enseguida noté que faltaba el 
ambiente impersonal que es carac- 
teristico de tantos otros concursos. 

Mientras los dias pasaban, con- 
firmé mi pensamiento. 

Las actividades de los primeros 
dias de nuestra permanencia en 
Aruba, consistieron mayormente de 
comidas en restaurantes, “tours” 
por la Capital, visitas a sus lugares 
de interés, etc., etc. En fin, era 
obvio que su mayor interés era ofre- 
cernos la oportunidad de conocer 
a su diminuta y bella islita, a la vez 
que sus habitantes nos conocian a 
nosotras. 

Ensequida se creó una especie 
de amistad colectiva entre las 45 
concursantes, todas ellas chicas ado- 
lescentes de 15 a 19 años de edad. 


Muchachas de Norte, Centro y Sur 
América, el Caribe, Europa y todo 
el Oriente. Y aunque éramos de lu- 
gares distintos y distantes, que 
hablábamos idiomas distintos, rá- 
pidamente nos dimos cuenta que 
todas teniamos algo en comiin.... 

Algunos resaltan a mi memoria 
por ser muy simpáticas y alegres: 
la alemana Claudia Pichtelmeier, 
que llegó a Aruba casi sin hablar 
inglés y regresó hecha una experta 
en el idioma; la italiana Anna Rossa 
Mantonne, que solamente bailaba 
ballet moderno y asi lo hacia en 
todos los lugares; y Rosita del Valle 
de Venezuela, que segun todo el 
mundo (hasta sus propios papás) se 
parecia mucho a mi. 

El sexto dia (las actividades del 
Concurso se prolongaron 10 dias) 
tomamos el avión que nos llevó a 
Curacao. Willemstad, la Capital, es 
un precioso “pueblito holandés”, 
pero con unas tiendas fabulosas 

donde nos volvimos locas com- 
prando. 

Al regresar a Aruba me tomó de 
sorpresa lo rápido que habia pasado 
el tiempo. La mañana de la entre- 
vista con el Jurado habia llegado... 
Entre ellos estaba la señora Eileen 
Ford, dueña de una de las más 
importantes agencias de modelaje 
de Nueva York. Los otros eran pe- 


riodistas internacionales y distingui' 
dos ciudadanos de Aruba y Cura 
cao. 

Y llegó la noche del concurso... 
No estaba nerviosa, en este caso, la 
espontánea simpatia * que me re- 
cibia el publico me ayudó a sentir- 
me más tranquila v más segura de 
mi. Me sentia feliz e poder repre- 
sentar a mi querido Puerto Rico en 
una actividad tan bonita y de com- 
partir con aquellas chicas que eran 
mis “amigas”. 

Me alegré muchisimo al verme 
entre las finalistas junto a mi com- 
pañera de cuarto, Paqui Hoyos, de 
España. Las otras finalistas ’eran 
Marie Christine Oset, de Bélgica, 
llana Shashan, de Israel y Anita 
Reddi, de India, la ganadora del 
titulo de Miss Teenage Intercon- 
tinental 1978! 

iSe imaginan ustedes, cinco 
chicas de cinco lugares tan distan- 
tes y tan distintos como India, 
Bélgica, España, Israel y Puerto 
Rico compartiendo la misma emo- 
ción....haber resultado triunfantes 
y regresar a nuestros paises por- 
tando aquel bello trofeo....? 

Triste fue partir....pero si me 
traje conmigo a Puerto Rico, ade- 
más del trofeo, mil bellos recuer- 
dos y los saludos cariñosos de 45 
nuevas amigas que tengo por todo 
el mundo. 

Permitimi un lugar den bo revista tan lesa. 
Mi ta spera di haya mi conseho den e re- 
vista cu ta bin e luna aki. 

Mi ta un mucha muher di 15 anja. 

Ora cu bo ta chikito bo mama semper ta 
bisabo tur cos bon, y semper e ta bisami 
pa mi no laga ningun mucha homber 
pone man na mi senjorita. 

Y enberdad mi tabatatin varios gai pero 
mngun no a pone man eibow. Awor den 
tempo di Camaval mi a conose un gai e si 
a logra pone su main eibow y mesora e la 
puntrami si tabata tin relacion sexual cu 
otro gai, mi a bisele cu no, mi a keda 
gewoon. 

Pero ora mi a jega cas mi a keda pensa 
pakiko ela puntrami. Por ta mi no ta 
senjorita? 

Pero pa bisa enberdad nunca mi a haci 
sex. Awor mi kier puntra meneer si ora cu 
bo bisti tampax bo senjorita ta kibra, 
pasobra esey si mi ta usa. 

Mi ta spera di haya un conseho pronto 
y mi ta spera cu meneer a compronde 
e carta. 

No mandami bai dokter si. 


J.S. 


Mi amiga, 

Sigur cu dokter ta esun mas apropia pa 
determina exactamente si bo ta senjo- 
rita si o no. Di otro banda bo ta haya 
cierto mucha hombernan cu triki y ta 
purba laga bo cai den nein trampa, door di 
bisa bo cu no worry tog bo no ta seno- 
rita mas o ta ganja riba cu bo no ta 
p’asina nan haya bo, mas fasil. Usamento 
di tampax por tin su consecuencianan 
tambe. 

No kibra bo cabes, pero sigui bo estu- 
dio cu trankilidad, no kibra bo cabes 
mucho, pasobra si un hende kier pensa 
malo di bo, cuanto bo purba convence, 
ta malo e ta sigui pensa tog. 

Respetable Sr. Redactor, 

Permitimi un espacio den bo revista, pa 
mi por desahoga mi mes. Mi ta un mucha 
mohe joven cu ta bai skol ainda. Tur mi 
amigo y amiga nan conoce mi como un 
mucha mohe jolly cu nunca sa tin mal 


beis. Pero tras di tur esey señor mi ta un 
mucha mohe hopie pero hopie trsto. Mi 
ta biba den un cas caminda tin tur clase di 
problema. 

Mientras cu mi ta na skol of cu mi a salie 
cu mi friends nan, mi ta sintimi hopie 
opgelucht. Pero asina mi jega cas bek, 
ta manera ta fiemo mi a jega. 

Y meneer mes por conprende cu tur esey 
tambe ta stroba mi estudio pero mi ta 
forsa keto bai pa mi por caba. Cuanto 
anochie mi ta drumi jora pa tur e cos- 
nan aki. Pero toch mi ta lanta otro dia 
cu moed bai mi skol y sigi comporta- 
mi manera semper mi tin custumber di 
hasie. 

Tur mi problemanan aki, ta un bon 
amigo dimi mi sa conta, paso ta e ta e 
persona serka ken mi ta busca refugio. 
Nos tin un gran amistad y confiansa den 
otro. Varios biaha ela bisami, cu mi 
mester stop di play manera tur cos ta 
normal cumi, siendo cu no ta asina. Pero 
kiko mi hasie? Na cas mes mi ta biba un 
bida hopie tristo y awor mi mester sinta 
saka mi tristeza, pa tur hende wak otro 
caminda tambe? 

Mi ta spera cu poder di Dios lo mi caba 
mi estudio e anja aki, loque ta mi mayor 
deseo! 

Asina mi por busca un trabow of hanja 
un judanza pa mi por bai leeuw for di 
akinan. 

Mi ta sinti cu mi no por sigi asina mas. 
Pa bisa berdad si no ta pa mi amigo cu ta 
para tras di mi lo mi a laga estudio tambe 
cai. Pero ta e a biita pia abouw pa mi sigi 
te ora mi termina. 

Sin e mi no sa kiko lo tawata dimi, ta e 
ta mi gran steun. 

Señor masha danki pa e espacio den bo 
revista y mi ta spera di hanja im con- 
testa pronto di bo! 

Masha dankie! 
Un mucha muhe tristo 
M.T. 

Mi amiga, 

Bo no a scirbi bo problema exactamen- 
te y esey ta hasi cu ta dificil mi por duna 
bo un conseho. Di otro banda bo ta hasi 


bon di no mustra otro hende cu bo tin 
problema, pasobra tog nan no por yuda- 
bo. Studia bon manera bo mes ta bisa y 
pronto bo lo ta independiente y bo por 
hasi tur loke bo ta desea, naturalmente 
cu respet pa bo famia. 

Muy apreciable señor, 

Permitimi un espacio den bo prestigioso 
revista tan lesa aki na Aruba. 

Mi ta un mucha muhe cu ta bai skol 
ainda. 

Luna pasa mi a lesa tocante e mucha 
muhe di 16 aña. 

Mi ta spera cu e mucha muhe tambe lo 
lesa esaki. 

Ki mishi un mucha muhe cu su 11 aña ela 
cuminza haja gai. 

Awor señor, mi kier puntra señor algo? 
Si e ta señorita cu su 16 aña te awor 
akinan? 

Pasobra ami cu ta bai skol nunca mi a 
pensa di haja mucha homber of pensa 
riba mucha homber pasobra mi ta mucho 
jong. 

Mi ta pensa di haja si pero te ora cu mi 
bira grandi. 

Por ehempel: Pasobra awe bo tin un gai, 
despues di tres luna ata bo a kibra cu ne. 
Mayan bo conose un otro atrobe, anto 
boso stima otro, boso kier casa ata e 
matrimonio a kibra di con? 

Pasobra e no a haje señorita. 

Pesei esaki ta djies un b.v. mi ta duna. 
Pasobra manera mi a lesa luna pasa cu su 
11 aña e sa kiko ta kiko caba anto? 
Kiko meneer ta bisa mi di esaki. 

Di antemano danki. 


Bo tin razon di pensa cu bo ta hopi 
hoben ainda pa pensa ariba un mucha 
homber, especialmente cu bo ta stu- 
diando ainda. En berdad virginidad ta 
importante, pero esaki no mester stro- 
ba bo di ta feliz den bo futuro bida. 
Loke ta mas importante cu bo mester 
sinja di bo lesnan y no confia tur hende 
homber liher. 

Pa akinan enberdad ta stranjo cu un 

mucha muher di 11 anja tin asina hopi 
experiencia. 

4-5-80 

Mi ta un fiel lesado di e revista “Amistad’. 
Mi ta un mucha di 17 aña y mi tin un 
mucha homber di 21 aña. Nos tin basta 
tempo cu otro. Dia cu mi a hasi sex di 
prome viaha den mi bida mi a sinti hopi 
dolor. Pero nan ta bisa cu si bo ta senjo- 
rita e tin cu sangra. Wel di mi no a san- 
gra di biaha. Con nan kier men. E tin cu 
sangra di biaha of un rato mi a riapra cu 
mi carson tawata na sanger. Awo e guy 
kier men cu eno a hanja mi señorita. Y 
mi no a jega di hasiele prome. Mi a bise 
si cu mi carson tawata na sanger pero e 
ta kere cu ta un chansa mi ta hasi cu ne. 
Señor dunami un splikashon corecto por 
fabor mas pronto cu ta posibel. 

Un bez mas miles di danki. 

Un amiga preocupada 

Mi amiga, 

Mira contesta di carta no. 1. No ta tur ora 
e ta sangra, pasobra ta depende di e gran- 
dura di e penis di e homber y con boso a 
hacie. 

Aruba, 3-5-80 

Respetable señor, 

Di ántemano miles di danki pa e espacio 
concede na mi persona pa un conseho. 
Nos ta mayornan preocupa, pasobra nos 
ta mama y tata di 5 joei di cual 3 ta casa, 
un ta na Hulanda y e otro aki mes. 
Esun cu ta biba aki tin un mucha homber 
for di hopi aña caba i tur cos ta bai bon, 
pero awor a sosode cu nan dos a dicidi di 
bai biba cu otro. Señor mes por compren- 
de e berguensa y tristesa cu nan ta duna 
nos. Nunca den mi famia esaki a sosode 
ainda. Ora mi papia cu nan, nan ta bisa 
mi cu si nan wak cu tur cos ta bon nan lo 
casa, pero nan no kier casa pa mañan 
divorcia. 

Mi otro joeinan tambe ta zundra nos, 
pasobra nan kier meen cu pa nan nos ta- 
bata hopi streng, pero pa esun di mas 
chikito nos a habri man pe Je cu ta pone 
berguensa na nos cara. 

Nos ta acepta di a crie mas liber cu e otro- 
nan, pero señor awor bo no por papia cu 
e mucha nubennan mas, manera bo ta- 
bata por a papia cu nos joeinan antes. 
Tur dia nos ta reza pidi Dios pordon cu 
nos a hanja un castigo asina pisa i pa nan 
casa mas pronto posibel. Un biaha mas 
masha danki pe conseho. 

D.M. 


Mi amigonan, 

Mi ta comprende boso preocupacion, 
pero di otro banda boso mester acepta y 
comprende punto di bista di boso yiu. 
En berdad ta bon pa nan pasa den hopi 
pruebanan y di ta sigur di nan amor pa 
otro, prome di sera enlace matrimonial. 
Mihor sigur y cu despues no mester bin 
divorcio. 

Mi ta sigur cu nan tambe tin gana di ta 
casa y forma un famia, pero nan ta desea 
di ta sigur prome. 

May 6, - ’80 

Respetable director, 

Permiti mi un espacio den bo prestigioso 
revista, gusta i stima pa un i tur. 

Mi ta un homber casa, tata di 3 joei basta 
grandi. Nos tur sa cu Aruba ta pasando 
den problemanan grandi cu ta preocupa 
nos tur. Mi mes tin un trabow basta bon 
den gobiemo i mi señora ta traha un 
trabow regular. Nos tin bon cas i ta biba 
bon. 

A sosode cu mi señora tin un ruman cu 
ta baiendo Hulanda, pasobra segun nan 
Aruba ta malo, Amba lo bira comunista 
i pronto no tin trabownan i nos tur lo 
muri di hamber etc. etc. 
Awor e ruman aki a hinka den cabes di mi 
señora pa nos tambe bai sino nos lo muri 


akinan. 

Mi señora no ta duna mi sosiego, pero tur 
ora ta teima cumi pa nos bai i si mi no 
bai, anto e si lo pidi divorcio, pidi su parti 
bai lagami. E mujer ta desespera i hasta 
tin ora ta llora. Nunca antes nos a leega di 
pleita, pero awor a resulta cu nos ta haci 
esaki a menudo. 

Ela hinka den cabes di mi joeinan pa nos 
bai i pa papia cumi pa nos bki, prome cu 
ta laat. 

Mi no sa kiko pa hasi, pasibra mi no kier 
bai laga Aruba i bende tur mi cosnan, 
cu mi a traha duro pa hanja nan. 

Kiko mi hasi? 

F.M. 

Mi amigo, 

Bo tin razon di ta preocupa, especialmen- 
te cu ja bo ta bon establece aki. No t’aki 
na Amba so cos ta alarmante, pero esaki 
ta sosodiendo tur caminda na mundo. Na 
Hulanda tambe cos ta frega y tin hopi 
Arubianonan cu ta pasando problema sin 
tin un famia pa yuda nan. 

Mi amigo aki ta un cuestion entre abo y 
bo senjora, pero papia cune sin cu boso 
mester pleita, tene bo calmo, y mustre 
cu boso no tin problema cu te ainda boso 
ta biba bon. 

E promer boutique riba wiel 
di Aruba na Hooiberg- 
Sta. Cruz Bow direccion 
di e joven pareha 
Ricky y Joselyn Croes - 
Flanegin 

Bistir y sapato for di 
Merca- Spanja y Italia 
di ultima moda pa 
damanan elegante 

Habri nonstop di lO.or di mainta 
te 7.or di anochi 

AMISTAD SNACK 

TRUCK 

Hereby express their 



best wishes 
for a most happy 

FATHER'S DAY 



Completamente renoba cu servicio rapido. 
“AMISTAD SNACK TRUCK’’ situa pabao di 
Wilhelminapark ta ofrece henter Pueblo di Aruba 
tur clase di basket, sandwich y como cumindanan 
especial, stoba cu aroz Moro, soppie di oester, chinese 
soup, broiled chicken, nasigorengspecial, y hopi mas. 
“AMISTAD SNACK TRUCK’’ ta habri for di 10’or 
di mainta te den oranan di marduga, especialrnente 
pa ofrece e Pueblo di Aruba y esnan cu no ta bai 
como na cas, por hanja tur clase di cuminds na 
“AMISTAD SNACKTRUCK’’ 

Nos saus di pinda, y e parti di higienica ta nos garantia 
Bishita “AMISTAD SNACK TRUCK’’ y sigur lo 
bo bira nos cliente. 

AMISTAD SNACK TRUCK SITUA PABAO Dl 
WILHELMINAPARK 


É 
























